**Ministru kabineta noteikumu projekta “Grozījumi Ministru kabineta 2016. gada 15. marta noteikumos Nr. 158 “Darbības programmas “Izaugsme un nodarbinātība” 6.1.3. specifiskā atbalsta mērķa “Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu” 6.1.3.1. pasākuma “Rīgas pilsētas integrētas transporta sistēmas attīstība” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Noteikumu projekta mērķis ir nodrošināt finansējuma pārdali no 6.2.1.1.pasākuma “Latvijas dzelzceļa tīkla elektrifikācija”, ņemot vērā pārtraukto lielo projektu (projekts Nr.6.2.1.1/18/I/001 “Latvijas dzelzceļa tīkla elektrifikācija”), uz 6.1.3.1. pasākumu “Rīgas pilsētas integrētas transporta sistēmas attīstība” Rīgas pilsētas transporta infrastruktūras attīstībai un transporta infrastruktūras problēmas risināšanai.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā (indikatīvi 2021. gada 3. ceturksnī). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 15. marta noteikumos Nr. 158 “Darbības programmas “Izaugsme un nodarbinātība” 6.1.3. specifiskā atbalsta mērķa “Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu” 6.1.3.1. pasākuma “Rīgas pilsētas integrētas transporta sistēmas attīstība” īstenošanas noteikumi” (turpmāk – noteikumu projekts) izstrādāts, pamatojoties uz:1) Eiropas Savienības struktūrfondu un Kohēzijas fonda (turpmāk – ES fondi) 2014.-2020.gada plānošanas perioda vadības likuma 20.panta 13.punktu;2) informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai”, kas izskatīts Ministru kabineta (turpmāk – MK) 2020. gada 19. maija sēdē (prot. Nr. 34 33.§) (turpmāk – MK 2020. gada 19. maija informatīvais ziņojums);3) Grozījumiem Nr.7 darbības programmā “Izaugsme un nodarbinātība”[[1]](#footnote-2) (turpmāk – DP grozījumi). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz atbilstoši DP grozījumiem pārdalīt Kohēzijas fonda (turpmāk – KF) finansējumu 13 515 000 *euro* apmērā no 6.2.1.1.pasākuma “Latvijas dzelzceļa tīkla elektrifikācija” projekta Nr.6.2.1.1/18/I/001 “Latvijas dzelzceļa tīkla elektrifikācija” uz 6.1.3.1. pasākumu “Rīgas pilsētas integrētas transporta sistēmas attīstība” (turpmāk – 6.1.3.1.pasākums).Grozījumi ierosināti atbilstoši MK 2020. gada 19. maija informatīvajam ziņojumam, kā arī atbilstoši ES fondu finansējuma pārdalēm, kas saskaņotas ar Eiropas Komisiju (turpmāk – EK), un ievērojot transporta jomā alternatīvajiem projektiem vēl pieejamo ES fondu finansējumu 108,954 milj. *euro* apmērā.Atbilstoši 2020.gada aprīlī organizētajām ES fondu atbildīgo iestāžu diskusijām ar Koalīcijas sadarbības partneru darba grupu par ES fondu jautājumiem ietvaros, kur tika pārrunātas darbības programmas ES fondu līdzfinansēto projektu īstenošanas gaita un iespējas projektu pārskatīšanai un finansējuma pārstrukturizācijai, tādējādi nodrošinot COVID-19 krīzes seku mazināšanu, Satiksmes ministrija (turpmāk – SM) sagatavoja un iesniedza Finanšu ministrijai (turpmāk – FM) priekšlikumus transporta nozares finansējuma pārdalēm 283,64 milj. *euro* apmērā, paredzot šādus atbalsta pasākumus:1) Dzelzceļa un pasažieru apkalpošanas infrastruktūras modernizācija – 86,7 milj. *euro*;2) Pasažieru dīzeļvilcienu ritošā sastāva iegāde - 63,665 milj. *euro*;3) Videi draudzīgā sabiedriskā transporta infrastruktūras attīstība – 85,436 milj. *euro*;4) Kuģošanas drošības TEN-t tīkla ostās veicināšana – 45,289 milj. *euro*;5) Platjoslas infrastruktūras attīstība (piekļuves punktu izveide izglītības iestādēs) – 2,55 milj. *euro*.Lai lemtu par SM sagatavoto priekšlikumu transporta nozares finansējuma pārdalēm iekļaušanu grozījumos darbības programmā, 2020.gada maijā un jūnijā notika FM kā ES fondu vadošās iestādes organizētās konsultācijas ar Eiropas Komisiju (EK), kuru gaitā tika saņemts EK atbalsts SM ierosinājumiem attiecībā uz ES fondu pārdalēm 174,686 milj. *euro* apmērā dzelzceļa un pasažieru apkalpošanas infrastruktūras modernizācijai, videi draudzīgā sabiedriskā transporta infrastruktūras attīstībai un piekļuves punktu izveide izglītības iestādēs. Savukārt darbības programmas grozījumiem attiecībā uz investīcijām ostās un pasažieru dīzeļvilcienu ritošā sastāvā EK atbalsts netika saņemts.Atbilstoši MK 2020.gada 19.maija sēdē izskatītajam FM informatīvajam ziņojumam “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” un ar EK saskaņotajām ES fondu finansējuma pārdalēm transporta jomā alternatīvajiem projektiem vēl bija pieejams ES fondu finansējums 108,954 milj. *euro* apmērā.Ņemot vērā minēto, SM, analizējot iespējamos atbalsta pasākumus COVID-19 seku mazināšanai, sagatavoja un iesniedza Finanšu ministrijai priekšlikumus grozījumiem darbības programmā, kas paredzēja KF finansējuma 108,954 milj. *euro* apmērā pārdali šādiem prioritārajiem virzieniem/specifiskā atbalsta mērķiem:- 2.1.2. specifiskā atbalsta mērķis “Nodrošināt inovatīvu tehnoloģisko risinājumu ieviešanu ārējās robežas kontrolē” 13 217 837 *euro* apmērā;- 4.5.1. specifiskā atbalsta mērķis “Attīstīt videi draudzīgu sabiedriskā transporta infrastruktūru” 21 746 403 *euro* apmērā;- 6.1.3. specifiskā atbalsta mērķis “Nodrošināt nepieciešamo infrastruktūru uz Rīgas maģistrālajiem pārvadiem un novērts maģistrālo ielu fragmentāro raksturu” 13 515 000 *euro* apmērā;- 6.1.4. specifiskā atbalsta mērķis “Pilsētu infrastruktūras sasaiste ar TEN-T tīklu” 4 840 000 *euro* apmērā;- 6.1.5. specifiskā atbalsta mērķis “Valsts galveno autoceļu segu pārbūve, nestspējas palielināšana” 30 835 000 *euro* apmērā;- 6.1.7. specifiskā atbalsta mērķis “Multimodāla transporta sistēmas iespējošana” 24 800 000 *euro* apmērā.SM, vērtējot iespējamo ES fondu finansējuma pārdali starp pasākumiem, secināja, ka efektīvai ES fondu finansējuma apgūšanai izvēlēti iepriekš minētie pasākumi, t.sk. tādi, kuriem nepieciešams nodrošināt valsts budžeta dotāciju pašvaldībām, jo veikt finansējuma pārdali uz citiem pasākumiem, kuriem nebūtu ietekme uz valsts budžeta līdzfinansējuma nodrošināšanu, nebija iespējama, ievērojot to gatavību un īstenošanai atlikušo plānošanas perioda termiņu.Šobrīd ar ES fondu atbalstu 6.1.3.1.pasākuma ietvaros Rīgas pilsētas pašvaldība īsteno projektu Nr.6.1.3.1/18/I/001 “Satiksmes pārvads pār sliežu ceļiem dzelzceļa līnijā Rīga–Skulte ar pievedceļiem” (turpmāk – Projekts), kas paredz izveidot drošu un uzticamu Austrumu maģistrāles savienojumu ar Rīgas ostu.Rīgas pilsētas attīstības plāns paredz kravu un tranzīta satiksmi koncentrēt maģistrālo ielu tīklā, kura uzdevums ir izveidot savienojumu starp TEN-T ceļu tīklu ārpus pilsētas un galvenajiem TEN-T elementiem pilsētā, ostu, lidostu, galvenajiem dzelzceļa mezgliem. Tāpat jāņem vērā, ka šobrīd pilsētu maģistrālām ielām ir fragmentārs raksturs un tās nav izbūvētas kā nepārtraukti maršruta elementi.Rīgas pilsētas pašvaldība, piesaistot ES fondu līdzekļus, veic Austrumu maģistrāles izbūvi, kas atbilstoši pilsētas attīstības plānam ir paredzēta kā maģistrālā iela, kurai jāuzņem visu uz ostu ejošo kravu transporta plūsmu, tādejādi atbrīvojot pilsētas vēsturisko centru no kravu un tranzīta transporta plūsmām. Šobrīd ielu tīkls Sarkandaugavas apkārtnē uzņem galveno kravu un tranzīta transporta plūsmu maršrutā no Brīvības ielas līdz Viestura prospektam uz Rīgas ostu. Vienīgais ostas teritoriju Kundziņsalā savienojums ar Rīgas pilsētas maģistrālo ielu tīklu ir tilts Kundziņsalas 6.šķērslīnijā, kas uzņem gan uz ostu ejošās tranzīta kravas, gan vietējo satiksmi. Šobrīd šī savienojuma (tostarp Tvaika ielas), kas ir galvenais ievads konteineru ostā Kundziņsalā, kapacitāte nav pietiekama, lai sakārtotu kravas transporta kustību, tādejādi palielinot transporta tīkla caurlaides spēju un saglabājot satiksmes drošības prasības. Ievērojot minēto, noteikumu projekts paredz KF finansējuma (13 515 000 *euro* apmērā) piesaisti 6.1.3.1.pasākuma īstenojamā Projekta papildu aktivitātei (darbībai), lai izbūvētu Kundziņsalas pārvada pieslēgumu Tvaika ielai, to pārbūvējot pārvada pieslēguma vietā, tādējādi nodrošinot jaunbūvējamā pārvada pieslēgumu pilsētas satiksmes infrastruktūrai, kā arī Tvaika ielas funkcionēšanu kā daļu no pilsētas maģistrālo ielu tīkla.Plānots, ka papildu aktivitātes “Satiksmes pārvada no Tvaika ielas uz Kundziņsalu sasaiste ar Eiropas transporta tīklu (TEN-T)” (turpmāk – Projekta aktivitāte) īstenošana Projekta ietvaros nodrošinās vietējā un sabiedriskā transporta satiksmes nodalīšanu no kravu transporta satiksmes, tādējādi mazinot sastrēgumus uz maģistrālajiem pārvadiem, kā arī savienojot ostu ar pilsētas maģistrālo ielu tīklu, izveidojot jaunu pārvadu no ostas teritorijām Kundziņsalā uz Tvaika ielu un šo pārvadu savienojot ar pārvadu pār sliežu ceļiem Rīga-Skulte.Pilsētas maģistrālo ielu tīkla attīstības projekts tiek realizēts pa posmiem kā neatkarīgām un patstāvīgi funkcionēt spējīgām būvēm, tās iekļaujot kopējā pilsētas satiksmes infrastruktūras tīklā. Satiksmes pārvada uz Kundziņsalu pieslēgums Tvaika ielai ir posms, kas sasaista ostas teritorijās būvēto pārvadu pār Sarkandaugavu no Kundziņsalas puses ar Tvaika ielu un Rīgas satiksmes infrastruktūras tīklu, kas kopā ar Projektu nodrošinās sastrēgumu mazināšanos pilsētas centrālajā daļā un uz maģistrālajiem pārvadiem, novadot kravu plūsmas no pilsētas centra, kā arī novērsīs infrastruktūras pārrāvumus pilsētas maģistrālo ielu tīklā. Projekta aktivitātes īstenošana paredz papildu intervenci uz darbības programmā noteikto – rekonstruēto vai izbūvēto tiltu, pārvadu un tuneļu kopējais garums – 0.287 km (satiksmes pārvada plānotais garums).Projekta aktivitātes ietvaros nepieciešamā attiecināmo izmaksu kopsumma ir 15 900 000 *euro*, t.sk., KF finansējums 13 515 000 *euro,* pašvaldības finansējums 1 908 000 *euro* un valsts budžeta dotācija 477 000 *euro*.Papildus noteikumu projekts paredz veikt izmaiņas specifiskā rezultāta rādītāja - vidējais transportlīdzekļa aizkavējuma laiks - sākotnējā un plānotajā vērtībā.DP izstrādes laikā (2013.gadā) rādītāja bāzes un plānotā vērtība tika noteikta, ņemot vērā sākotnēji plānotos projektus 6.1.3.1.pasākuma ietvaros, proti “Salu tilta 1. un 2.kārta” un “Raņķa dambja un Vienības gatves, Mūkusalas ielas savienojums”, un balstoties uz to tehniski ekonomisko pamatojumu un projektu robežās izstrādāto transporta tīkla simulācijas modeli.Autovadītāju ceļa maršruta izvēle un rezultējošais braukšanas ātrums katrā maršrutā modelī tika noteikts vienlaicīgi, atkarībā no ceļa standarta un katra ceļa posma stāvokļa kopējā ceļa tīklā. Kopējais ceļa lietotāju braukšanas laiks stundās un kopējais nobrauktais attālums kilometros bija noteikti situācijai ar projekta variantu realizāciju un situācijai bez projekta realizācijas, lai dotu iespēju aprēķināt ieguvumus kā starpību. Modelī tika aprēķināta transporta plūsma un ar to saistītā ietekme vidējai nedēļas darba dienai un šie lielumi tika pārvērsti gada vidējos rādītājos.Ņemot vērā, ka sākotnēji plānotā projekta “Raņķa dambja un Vienības gatves, Mūkusalas ielas savienojums” izmaksas būtiski pārsniedza 6.1.3.1.pasākumam pieejamo KF finansējumu, Rīgas pilsētas pašvaldība šo projektu aizstāja ar citiem līdzvērtīgiem, 6.1.3.1.pasākuma mērķim atbilstošiem projektiem, proti, projektu “Satiksmes pārvads pār sliežu ceļiem dzelzceļa līnijā Rīga – Skulte ar pievadceļiem” un “Austrumu maģistrāles posms Ieriķu iela – Vietalvas iela 1.kārta”.Ņemot vērā minēto, kā arī plānotās Projekta aktivitātes (“Satiksmes pārvada no Tvaika ielas uz Kundziņsalu sasaiste ar Eiropas transporta tīklu (TEN-T)”) potenciālo ietekmi uz DP noteikto specifiskā rezultāta rādītāju, šī rādītāja sākotnējā un plānotā vērtībā tika pārrēķināta visu projektu robežu savienojamās ielās, ievērojot šādus aspektus:- ielu/ceļu izbūves – ietekme uz satiksmes dalībnieka maršruta garuma samazinājumu;- ielu/ceļu pārbūves – ietekme uz satiksmes dalībnieka maršruta braukšanas ātruma piegumu;- infrastruktūras uzlabojumi, samazinot luksoforu skaitu.Būtiskas izmaiņas rezultāta rādītāja sākotnējā un attiecīgi plānotajā vērtībā rada projekta “Satiksmes pārvads pār sliežu ceļiem dzelzceļa līnijā Rīga – Skulte ar pievadceļiem” īstenošana, kas paredz pārvada pār sliežu ceļiem izbūvi, tādējādi izveidojot jaunu maršrutu virzienus satiksmes dalībniekiem un novirzot transporta plūsmu ārpus dzelzceļa pārbrauktuves, kur Tilta ielā luksofora (kravas vilciena sastāva) aizkavējuma laiks vidēji ir 15 minūtes.Ievērojot minēto, noteikumu projekts paredz šādus grozījumus Ministru kabineta 2016. gada 15. marta noteikumos Nr. 158 “Darbības programmas “Izaugsme un nodarbinātība” 6.1.3. specifiskā atbalsta mērķa “Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu” 6.1.3.1. pasākuma “Rīgas pilsētas integrētas transporta sistēmas attīstība” (turpmāk – MK noteikumi Nr.158):1) palielināt 6.1.3.1.pasakumam pieejamo kopējo attiecināmo finansējumu par 15 900 000 *euro*, t.sk. KF par 13 515 000 *euro* un nacionālo finansējumu (pašvaldību finansējums, valsts budžeta dotācija pašvaldībām) par 2 385 000 *euro*;2) precizēt specifiskā atbalsta mērķa ietvaros līdz 2023. gada 31. decembrim sasniedzamo specifiskā atbalsta mērķa rezultāta rādītāju (rezultāta rādītāja ID r.6.1.3.a) – vidējais transportlīdzekļa aizkavējuma laiks samazināts no 23,83 līdz 15,77 minūtei;3) precizēt iznākuma rādītāja līdz 2023. gada 31. decembrim (iznākuma rādītāja ID i.6.1.3.a) – rekonstruēto vai izbūvēto tiltu, pārvadu un tuneļu kopējais garums – sasniedzamo vērtību no 3,8 km uz 4,087 km;4) svītrot MK noteikumu Nr.158 10.punktu, kā arī precizēt saistošos MK noteikumu Nr.158 punktus, ņemot vērā, ka pēc MK 2019.gada 11.oktobra lēmuma par snieguma rezerves finansējuma izmantošanu tas ir zaudējis aktualitāti. |
| 3. | Projekta izstrādē iesaistītās institūcijas un publiskas personas kapitālsabiedrības | SM. |
| 4. | Cita informācija | Kopumā ierosinātie grozījumi MK noteikumos Nr.158 veicinās 6.1.3.1.pasākuma mērķa un uzraudzības radītāju sasniegšanu.Noteikumu projektam ir ietekme uz Projektu, par kura īstenošanu Rīgas pilsētas pašvaldībai ir noslēgtas vienošanas ar Centrālo finanšu un līgumu aģentūru (turpmāk – CFLA) kā ES fondu sadarbības iestādi.Pēc grozījumu MK noteikumos Nr.158 spēkā stāšanās tiesiskā regulējuma izmaiņu rezultātā CFLA un Rīgas pilsētas pašvaldībai būs jānodrošina atbilstošu grozījumu veikšana 09.10.2018. noslēgtajās vienošanās Nr. 6.1.3.1./18/I/001 par Projekta īstenošanu. Noteikumu projekts tiks virzīts izskatīšanai MK pēc attiecīgo grozījumu apstiprināšanas darbības programmā “Izaugsme un nodarbinātība”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas un satiksmes dalībniekiem, komersantiem, Rīgas pilsētas pašvaldību kā finansējuma saņēmēju un projekta īstenotāju, kā arī attiecīgās pašvaldības iedzīvotājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 1 700 000 | 0 | 8 500 000 | 0 | 3 315 000 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 1 700 000 | 0 | 8 500 000 | 0 | 3 315 000 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2 000 000 | 0 | 10 000 000 | 0 | 3 900 000 | 0 |
| 2.1. valsts pamatbudžets | 0 | 1 760 000 | 0 | 8 800 000 | 0 | 3 432 000 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 240 000 | 0 | 1 200 000 | 0 | 468 000 | 0 |
| 3. Finansiālā ietekme | 0 | -300 000 | 0 | -1 500 000 | 0 | -585 000 | 0 |
| 3.1. valsts pamatbudžets | 0 | -60 000 | 0 | -300 000 | 0 | -117 000 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | -240 000 | 0 | -1 200 000 | 0 | -468 000 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -300 000 | X | -1 500 000 | X | -585 000 | 0 |
| 5.1. valsts pamatbudžets | -60 000 | -300 000 | -117 000 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | -240 000 | -1 200 000 | -468 000 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts paredz palielināt 6.1.3.1. pasākumam pieejamo kopējo attiecināmo finansējumu par 15 900 000 *euro*, līdz ar to pēc noteikumu projekta spēkā stāšanās 6.1.3.1. pasākumam pieejamais kopējais attiecināmais finansējums būs 104 264 076 *euro*, tai skaitā KF finansējums – 88 624 464 *euro* un nacionālais finansējums (pašvaldību finansējums, valsts budžeta dotācija pašvaldībām) – vismaz 15 639 612 *euro*.Projekta aktivitātes ietvaros nepieciešamā attiecināmo izmaksu kopsumma ir 15 900 000 *euro*, t.sk. KF finansējums 13 515 000 *euro,* pašvaldības finansējums 1 908 000 *euro* un valsts budžeta dotācija 477 000 *euro*. Kopējais indikatīvais finansējuma sadalījums pa gadiem Projekta aktivitātes ietvaros ir šāds:**2021.gadā** – 2 000 000 *euro*, t.sk. KF finansējums 1 700 000 *euro*, pašvaldību finansējums 240 000 *euro* un valsts budžeta dotācija pašvaldībām 60 000 *euro*;**2022.gadā** – 10 000 000 *euro*, t.sk. KF finansējums 8 500 000 *euro*, pašvaldību finansējums 1 200 000 *euro* un valsts budžeta dotācija pašvaldībām 300 000 *euro*;**2023.gadā** – 3 900 000 *euro*, t.sk. KF finansējums 3 315 000 *euro*, pašvaldību finansējums 468 000 *euro* un valsts budžeta dotācija pašvaldībām 117 000 *euro.*Budžeta ieņēmumi saskaņā ar vidēja termiņa budžeta ietvaru ir Rīgas pilsētas pašvaldības Projekta aktivitātes īstenošanai nepieciešamais KF finansējums.Budžeta izdevumi ir Projekta aktivitātei nepieciešamie līdzekļi (KF finansējums, pašvaldības finansējums un valsts budžeta dotācija pašvaldībām).Noteikumu projektam ir ietekme uz valsts pamatbudžetu un pašvaldību budžetu, un tā ir saistīta ar projektu īstenošanai nepieciešamā līdzfinansējuma nodrošināšanu 6.1.3.1. Projekta aktivitātei, proti, Rīgas pilsētas pašvaldības Projekta aktivitātes īstenošanas ietekme uz valsts pamatbudžetu 477 000 *euro* un pašvaldības budžetu 1 908 000 *euro*Finansējuma sadalījums pa gadiem norādīts indikatīvi un var tikt precizēts.6.1.3.1. pasākuma Projekta aktivitātes pieejamos finansējums paredzēts darbībām, kas atbilst EK īstenošanas regulā (ES) Nr. 215/2014 noteiktajai intervences kategorijai “Transporta infrastruktūra” - 033: TEN-T rekonstruēts vai uzlabots ceļš. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts nerada amata vietu skaita izmaiņas. |
| 8. Cita informācija | Projekta īstenošanai nepieciešamie izdevumi tiks segti no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām noteikumu projekta izstrādes posmā 2021.gada 23. aprīlī tika ievietots SM tīmekļa vietnē www.sam.gov.lv un MK tīmekļa vietnē www.mk.gov.lv ar priekšlikumu iesniegšanas termiņu līdz 2021.gada 9.maijam |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Iebildumi vai priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SM kā ES fondu atbildīgā iestāde, CFLA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institūciju funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I. Stepanova

R. Kudļa, 67028223

rudolfs.kudla@sam.gov.lv

1. Apstiprināti ar MK 2021. gada 8. jūnija rīkojumu Nr.406 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” (prot. Nr.46, 32.§). [↑](#footnote-ref-2)